യഥാര്ത്ഥ പ്രശ്നങ്ങള്ക്ക് പരിഹാരം കണ്ട മൂവര്സംഘം കൊച്ചി: തൊഴില്, കുടിയേറ്റം, വിദ്യാഭ്യാസം എന്നിങ്ങനെ സമൂഹം നേരിടുന്ന യഥാര്ത്ഥ പ്രശ്നങ്ങള് പഠിക്കുകയും സ്വാഭാവിക നാച്ചുറല് പരീക്ഷണങ്ങളിലൂടെ പരിഹാരം നിര്ദേശിച്ചതിനുമാണ് ഇത്തവണത്തെ സാമ്ബത്തിക ശാസ്ത്രത്തിനുള്ള നോബല് പുരസ്കാരത്തിന് ഡേവിഡ് കാര്ഡ് 65, ജോഷ്വ ഡി. ആന്ഗ്രിസ്റ്റ് 61, ഗയ്ഡോ ഡബ്ള്യു. ഇംബെന്സ് 58 എന്നിവര് അര്ഹരായത്. മിനിമം വേതനം ഉയര്ത്തുന്നത്, ഏതെങ്കിലും മേഖലയില് വലിയതോതിലുള്ള തൊഴിലവസര നഷ്ടമുണ്ടാക്കുമെന്ന പരമ്ബരാഗത ചിന്താഗതിയെ തന്റെ പഠനത്തിലൂടെ ഡേവിഡ് കാര്ഡ് മാറ്റിമറിച്ചു. അമേരിക്കന് സംസ്ഥാനമായ ന്യൂജേഴ്സിയില് ഫാസ്റ്റ് ഫുഡ് മേഖലയിലെ മിനിമം വേതനം 4.25 ഡോളറില് നിന്ന് 5.05 ഡോളറായി ഉയര്ത്തിയിട്ടും തൊഴിലവസരങ്ങള് കുറഞ്ഞില്ലെന്ന് അദ്ദേഹം വ്യക്തമാക്കി. മിനിമം വേതന വര്ദ്ധന, വിദ്യാഭ്യാസം, കുടിയേറ്റം എന്നിവയും തൊഴിലവസരങ്ങളെ സ്വാധീനിക്കില്ല. ഫിഡല് കാസ്ട്രോയുടെ ഭരണകാലത്ത് ക്യൂബയില് നിന്ന് വന് കുടിയേറ്റമുണ്ടായിട്ടും മിയാമിയിലെ തദ്ദേശീയര്ക്ക് വേതനം കുറയുകയോ തൊഴില് നഷ്ടപ്പെടുകയോ ചെയ്തില്ലെന്നും കാര്ഡിന്റെ പഠനത്തിലുണ്ട്. കാര്ഡിന്റെ പഠനങ്ങളുടെ ഫലമായാണ് അമേരിക്കയില് 15 ഡോളര് മിനിമം വേതനം ഉറപ്പാനുള്ള നിയമനിര്മ്മാണത്തിലേക്ക് ബൈഡന് ഭരണകൂടത്തെ നയിച്ചത്. കാഷ്വല് റിലേഷന്ഷിപ്പുകള് സംബന്ധിച്ച, സ്വാഭാവിക പരീക്ഷണങ്ങളും നിര്ദേശങ്ങളുമാണ് ജോഷ്വ ഡി. ആന്ഗ്രിസ്റ്റും ഗയ്ഡോ ഡബ്ള്യു. ഇംബെന്സും നടത്തിയത്. സ്കൂള് വിദ്യാഭ്യാസത്തിലെ വേര്തിരിവുകള് കുട്ടികളുടെ ഭാവിയിലെ തൊഴിലിനെ എങ്ങനെ സ്വാധീനിക്കുമെന്നാണ് യഥാര്ത്ഥ സാഹചര്യങ്ങളിലൂന്നി അവര് പഠിച്ചത്. ആല്ഫ്രഡ് നോബലിന്റെ സ്മരണാര്ത്ഥം ദ റോയല് സ്വീഡിഷ് അക്കാഡമി ഒഫ് സയന്സസിനു വേണ്ടി സ്വീഡിഷ് കേന്ദ്രബാങ്കായ സ്വെറിയസ് റിക്സ്ബാങ്കാണ് സാമ്ബത്തിക ശാസ്ത്രത്തിനുള്ള നോബല് പുരസ്കാരം നല്കുന്നത്. ഇതുവരെ 89 പുരുഷന്മാര് സാമ്ബത്തിക ശാസ്ത്രത്തിനുള്ള നോബല് നേടി. ഈ വിഭാഗത്തില് പുരസ്കാരം നേടിയ വനിതകള് രണ്ടു പേരേയുള്ളൂ 1. എലിനോര് ഓസ്ട്രോം 2009, 2. എസ്തര് ഡഫ്ളോ 2019.